ACTA DE LA SESSIÓ EXTRAORDINÀRIA DEL PLE MUNICIPAL

NÚM. 8/11

DATA: 1 DE JULIOL DE 2011

HORA INICI: 9 h.

**HORA FINALITZACIÓ: 9’20 h.**

**LLOC: AJUNTAMENT DE DELTEBRE**

 **ASSISTENTS:**

**Alcalde-President:** Sr. Gervasi Aspa Casanova.

**Regidors:** Sr. Rogelio Tomas Bonet, Sra. Sònia Bertomeu Tomàs, Sr. Oscar Martin Bo, Sr. Jordi Pau Torres Fabra, Sra. Salomé Bertomeu Mauri, Sra. Susanna Gómez Castellà, Sr. Jose Emilio Bertomeu Rio, Sr. Joan Alginet Aliau, Sra. Sònia Bertomeu Franch, Sr. Lluís Soler Panisello, Sra. Teresa Culvi Porres, Sr. Salvador Bertomeu Bertomeu, Sr. Domingo Alcalà Sorribes, Sra. Carme Franch Rius, Sr. Joan Bertomeu Bertomeu i Sr. Tomàs Castells Fresquet.

**Secretari acctal.:** Sr. David Torres Fabra.

**Interventora acctal.:** Sra. Lorena Navarro Vicente.

ACORDS ADOPTATS:

**1r.- APROVACIÓ ACTA SESSIÓ ANTERIOR DE CONSTITUCIÓ D’AQUEST AJUNTAMENT DE DATA 11 DE JUNY DE 2011.**

El Sr. Alcalde pregunta si algun dels grups polítics té alguna objecció a fer del contingut de l’acta esmentada i tots els grups manifesten que estan d’acord i per tant queda aprovada per unanimitat.

### 2N.- CONEIXEMENT DE LES RESOLUCIONS DE L’ALCALDE EN MATÈRIA DE NOMENAMENTS DE TINENTS D’ALCALDE, MEMBRES DE LA JUNTA DE GOVERN LOCAL I PROPOSTA PERIODICITAT DE LES SEVES SESSIONS

Enunciat el contigut d’aquest punt de l’ordre del dia, el Secretari acctal. dóna lectura al següent decret:

### “DECRET DE L’ALCALDIA NÚM. 1120/2011

Aquesta alcaldia, un cop constituïda la nova corporació, en sessió pública el 11 de juny de 2011, i en virtut de la potestat d’autoorganització, procedeix a la designació dels Tinents d’Alcalde.

De conformitat amb el que disposa l’article 35 del Reglament d’organització, funcionament i règim jurídic de les entitats locals, els Tinents d’alcalde són un òrgan necessari de l’ajuntament, i en atenció a garantir una continuïtat en les seves competències, aquesta alcaldia a l’empara d’allò que disposen els articles 21.2 de la Llei 7/1985, de 2 d’abril, reguladora de les bases del règim local, 53.2 del Decret Legislatiu 2/2003, de 28 d’abril, pel qual s’aprova el Text Refós de la Llei municipal i de règim local de Catalunya i 46.1 del RD 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals.

Per tot això, aquesta Alcaldia en ús de les atribucions que m’han estat conferides per la normativa abans esmentada;

RESOLC:

**Primer.-** Nomenar Tinents d’Alcalde d’aquest ajuntament, als regidors que a continuació es relacionen:

Sr. José Emilio Bertomeu Rio, Primer Tinent d’Alcalde

Sr. Rogelio Tomàs Bonet, Segon Tinent d’Alcalde

Sr. Joan Alginet Aliau, Tercer Tinent d’Alcalde

Sra. Sònia Bertomeu Tomàs, Quarta Tinent d’Alcalde

Sr. Òscar Martin Bo, Cinquè Tinent d’Alcalde

**Segon.-** La Junta de Govern Local estarà formada pels Tinents d’Alcalde, que per aquesta resolució es nomenen i que, per l’ordre que s’indica, substituiran a l’Alcaldia en els supòsits previstos en la legislació.

**Tercer.-** La periodicitat de les sessions ordinàries serà setmanal i se celebrarà els dimarts no festius, a les 9 hores del matí, al despatx de l’Alcaldia de l’Ajuntament, prèvia convocatòria a l’efecte. La periodicitat assenyalada podrà modificar-se a criteri de l’alcaldia, a la que es faculta, quan la convocatòria coincideixi amb períodes vacacionals, avançant-se o endarrerint-se en funció d’obtenir una millor gestió en els assumptes municipals.

**Quart.-** Donar compte d’aquesta resolució, a la sessió extraordinària prevista a l’article 38 del RD 2568/1986, de 28 de novembre.

**Cinquè.-** Publicar-ho en el Butlletí Oficial de la Província d’acord amb el que disposa l’art. 46 del RD 2568/1986, de 28 de novembre, sens perjudici que aquesta resolució sigui efectiva a partir de l’endemà de la seva signatura.

**Sisè .-** Comunicar aquesta resolució, als tinents d’alcalde nomenats.

Ho mana i signa el senyor alcalde, a Deltebre, davant meu, el secretari acctal, que dono fe.

Deltebre, 20 de juny de 2011.- L’alcalde-president, Gervasi Aspa Casanova; El secretari acctal. David Torres Fabra”.

El ple resta assabentat.

**3R.- DELEGACIONS DE L’ALCALDIA A LA JUNTA DE GOVERN LOCAL I EN ELS REGIDORS/ES DE L’EQUIP DE GOVERN**

Enunciat el contigut d’aquest punt de l’ordre del dia, el Secretari acctal. dóna lectura al següent decret:

**“DECRET DE L’ALCALDIA NÚM. 1122/2011**

Constituït el nou ajuntament, el passat 11 de juny de 2011, i en virtut del principi d’autoorganització, amb la finalitzat de donar-li una major eficàcia per la gestió dels assumptes municipals, es considera necessària la delegació d’atribucions a la Junta de Govern Local.

De conformitat amb allò que estableixen els articles 21.3 i 23 .4 de la Llei 7/1985, de 2 d’abril, reguladora de les Bases de règim local, i altra legislació concordant, és facultat d’aquesta alcaldia la delegació de l’exercici de les atribucions pròpies a la Junta de Govern Local, i en els municipis on aquesta no fos constituïda, en els Tinents d’Alcalde, sens perjudici de les delegacions especials que es puguin efectuar, sempre que no siguin les matèries indelegables previstes a l’article 21.3 esmentat i 13 de la Llei 30/1992, de 26 de novembre, modificada per la Llei 4/1999, de 13 de gener, de règim jurídic de les Administracions públiques.

Per tot això, aquesta alcaldia, en ús de les atribucions que legalment tinc conferides,

RESOLC:

**Primer.-** Efectuar, a favor de la Junta de Govern Local, una delegació genèrica d’atribucions, en les següents matèries:

|  |  |  |  |
| --- | --- | --- | --- |
| **Titular de la competència** | **Òrgan en qui es delega** | **Atribució delegada** | **Article** |
| Alcalde | Junta de Govern Local | Representar l’ajuntament. | 21.1.b)LRBRL |
| Alcalde | Junta de Govern Local | El desenvolupament de la gestió econòmica d’acord amb el pressupost aprovat, disposar despesa dins el límit de la seva competència.Operacions de Tresoreria quan l’import acumulat de les operacions vives en cada moment no superin el 15 per 100 dels ingressos liquidats en l’exercici anterior.Ordenar pagaments i rendir comptes, tot això de conformitat amb el que disposa a la llei LRHL. | 21.1.f)LRBRL |
| Alcalde | Junta de Govern Local | Aprovar l’oferta d’ocupació d’acord amb el pressupost i la plantilla aprovat pel Ple, aprovar les bases de les proves per la selecció de personal i pels concursos de provisió de llocs de treball i distribuir les retribucions complementàries que no siguin fixes i periòdiques. | 21.1.g)LRBRL |
| Alcalde | Junta de Govern Local | Les aprovacions dels instruments de planejament de desenvolupament del planejament general no expressament atribuïdes al Ple, així com la dels instruments de gestió urbanística i dels projectes d’urbanització. | 21.1.j)LRBRL |
| Alcalde | Junta de Govern Local | Les contractacions i concessions de tot tipus quan el seu import no superi el 10 per 100 dels recursos ordinaris del pressupost ni, en qualsevol cas, els 6.010.121,04 €; incloses les de caràcter plurianual quan la seva durada no sigui superior a quatre anys sempre que l’import acumulat de totes les anualitats no superi ni el percentatge indicat, referit als recursos ordinaris del pressupost del primer exercici, ni la quantia assenyalada. | 21.1.ñ)LRBRL |
| Alcalde | Junta de Govern Local | L’aprovació dels projectes d’obres i de serveis quan sigui competent per la contractació o concessió i estigui previst en el pressupost. | 21.1.o)LRBRL |
| Alcalde | Junta de Govern Local | L’adquisició de béns i drets quan el seu valor no superi el 10 per 100 dels recursos ordinaris del pressupost ni els 3.005.060,52 €, així com l’alienació del patrimoni que no superi el percentatge ni la quantia indicats en els següents supòsits:La de béns immobles, sempre que estigui previst en el pressupost.La de béns mobles, exceptuant els declarats de valor històric o artístic, l’alienació dels quals no es trobi prevista en el pressupost.  | 21.1.p)LRBRL |
| Alcalde | Junta de Govern Local | L’atorgament de les llicències, exceptuant que les lleis sectorials ho atribueixin expressament al Ple o a la Comissió de Govern.  | 21.1.q)LRBRL |

**Segon.-** Efectuar a favor dels regidors que s’indiquen a continuació les delegacions específiques d’atribucions, d’acord amb l’article 43.4 del Real Decret 2568/1986 de 28 de novembre, per la gestió dels assumptes relacionats amb les següents matèries:

Sr. José Emilio Bertomeu Rio, primer Tinent d’Alcalde, tot el que afecta a les àrees de comerç, turisme, medi ambient i rural i Riumar.

Sr. Rogelio Tomàs Bonet, segon Tinent d’Alcalde, tot el que afecta a les àrees d’hisenda i urbanisme.

Sr. Joan Alginet Aliau, tercer Tinent d’Alcalde, tot el que afecta a les àrees de educació, cultura i comunicació.

Sra. Sònia Bertomeu Tomàs, quarta Tinent d’Alcalde, tot el que afecta a l’àrea de promoció econòmica, ocupació i indústria.

Sr. Òscar Martin Bo, cinquè Tinent d’Alcalde, tot el que afecta a les àrees d’obres públiques i serveis municipals.

Sr. Jordi Pau Torres Fabra, tot el que afecta a les àrees de governació i esports.

Sr. Maria Salomé Bertomeu Mauri, tot el que afecta a les àrees de personal, protocol, dona i festes.

Sra. Susanna Gómez Castellà, tot el que afecta a les àrees de fires i joventut.

Sra. Sònia Bertomeu Franch, tot el que afecta a les àrees de política social i salut.

L’abast de les funcions d’aquesta delegació comportarà facultats de direcció i gestió, s’exclouran les de caràcter resolutori, llevat dels cinc Tinents d’Alcalde, que es reservaran, a l’igual que l’Alcalde, la facultat resolutòria.

L’Alcaldia es reserva, compartida amb el segon Tinent d’Alcalde, Sr. Rogelio Tomàs Bonet, tot el relatiu a l’àrea d’urbanisme, amb el regidor, Sr. Jordi Pau Torres Fabra, tot el relatiu a l’àrea de governació i amb la regidora, Sra. Maria Salomé Bertomeu Mauri, tot el relatiu a l’àrea de personal.

**Tercer.-** Notificar aquesta resolució als interessats. L’eficàcia d’aquesta resolució, quant a delegacions específiques, restarà condicionat a l’acceptació per l’òrgan delegat. Si en el termini de tres dies hàbils comptats des de la notificació de l’acord, l’òrgan destinatari no fa manifestació expressa davant de l’òrgan delegant aquesta s’entén acceptada.

**Quart.-** La delegació serà eficaç des de l’endemà de la data del decret.

**Cinquè.-** Donar compte d’aquesta resolució al Ple en la propera sessió que s’efectuï, així com donar publicitat d’aquest acord mitjançant la inserció en el Butlletí Oficial de la Província del corresponent edicte, d’acord amb el que s’estableix a l’article 44.2 del Reial Decret 2568/1986 de 28 de novembre.

Ho mana i signa el senyor alcalde, a Deltebre, davant meu, el secretari acctal, que dono fe.

Deltebre, 20 de juny de 2011. L’alcalde-president Gervasi Aspa Casanova, El secretari acctal David Torres Fabra”.

El ple resta assabentat.

**4t.- PROPOSTA D’APROVACIÓ DEL RÈGIM DE SESSIONS DEL PLE CORPORATIU.**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“Els sotasignants, representants dels grups municipals d’Esquerra-AM i PSC-PM, en ús de les facultats que la legislació vigent els concedeix, al ple de la Corporació eleven la següent INFORMACIÓ:

L’article 46.2 de la Llei 7/85, de 2 d’abril, reguladora de les bases de règim local i l’article 78 del Reial Decret 2568/1986, de 28 de novembre, pel qual s’aprova el Reglament d’organització, funcionament i règim jurídic dels ens locals els Ajuntaments podran establir el règim de sessions ordinàries i assenyalar igualment el dia i hora de celebració.

En conseqüència, al Ple de la Corporació PROPOSEN adopti el següent acord:

Punt únic.- Les sessions ordinàries del Ple de l’Ajuntament tindran lloc l’últim dimecres de cada dos mesos, a les 9 hores del matí, en primera convocatòria. Si fóra festiu, el primer dia immediatament hàbil o feiner.

No obstant això, a criteri de l’Alcalde, aquestes dates podran ser modificades i convocar-se les sessions ordinàries amb una variació de set dies abans o després, de l’últim dimecres de cada dos mesos, i també en dimecres.

La Corporació, no obstant això, acordarà el que estimi adient. Deltebre, 20 de juny de 2011. Sgt. Gervasi Aspa Casanova d’Esquerra-AM i José Emilio Bertomeu Rio de PSC-PM.”

Finalitzada la lectura, per part del Sr. Alcalde es dóna la paraula al Sr. Lluís Soler del grup de CiU i diu que aquesta és la primera proposta que ens presenteu avui un cop l’ajuntament ha estat constituït i és la primera que es passa a debat i votació i crec que si la línia a seguir és aproximar la política a la ciutadania, atès que és una de les coses que hauríem de fer, el pitjor que es pot fer i si es vol que la ciutadania participi, es fer els plens en hores que no puguin escoltar, i si fixem el ple municipal ordinari cada dos mesos i en dimecres a les 9 hores del matí, us felicito perquè és la millor manera per a que la gent no ens escolti i per tant nosaltres votarem en contra.

Respon el Sr. Alcalde i diu que tal i com sap vostè, el ple ordinari cada dos mesos és per llei però normalment se’n fa un cada més i a més es repeteix per Radio Delta varies vegades i la gent el pot tornar a escoltar i a les 9 hores és un hora on estem tots aquí i ens ho hem pogut coordinar d’aquesta manera.

Intervé de nou el Sr. Lluís Soler i demana fer una puntualització i diu que el que te establert la llei és que els municipis de 10.000 habitants els permeten fer cada 2 mesos els plens ordinaris però això no vol dir que es puguin fer cada mes com fan molts ajuntaments. I si que és veritat que la gent el pot escoltar per Radio Delta però el que hem de contribuir és que la gent pugui assistir.

Respon el Sr. Alcalde dient que la gent estirà sumament informada i que no hi haurà cap problema, atès que l’assistència als plenaris sigui l’hora que sigui sempre és la mateixa, per tant tampoc hi ha cap apropament que es pugui fer de manera substancial.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb deu vots a favor de Gervasi Aspa Casanova (Esquerra-AM), Rogelio Tomàs Bonet (Esquerra-AM), Sònia Bertomeu Tomàs (Esquerra-AM), Oscar Martín Bo (Esquerra-AM), Jordi Pau Torres Fabra (Esquerra-AM), Salomé Bertomeu Mauri (Esquerra-AM), Susanna Gómez Castellà (Esquerra-AM), José Emilio Bertomeu Rio (PSC-PM),Joan Alginet Aliau (PSC-PM) i Sònia Bertomeu Franch (PSC-PM), cinc vots en contra de Lluís Soler Panisello (CiU), Teresa Culvi Porres (CiU), Salvador Bertomeu Bertomeu (CiU), Domingo Alcalà Sorribes (CiU) i Carme Franch Rius (CiU), i dos vots d’abstenció de Joan Bertomeu Bertomeu (PPC), Tomas Castells Fresquet (PPC) i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**5È.- PROPOSTA DE CREACIÓ DE COMISSIONS INFORMATIVES PERMANENTS I DE LA SEVA COMPOSICIÓ I DONAR COMPTE DE LA CONSTITUCIÓ DELS DIFERENTS GRUPS MUNICIPALS**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“Els sotasignants, representants dels grups municipals d’Esquerra-AM i PSC-PM, en ús de les facultats que la legislació vigent els concedeix, al ple de la Corporació eleven la següent INFORMACIÓ:

De conformitat amb allò que preveu l’article 20.1.c) de la Llei 7/1985, de 2 d'abril, reguladora de les Bases del Règim Local, i 60 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya, en concordança amb els articles 124.2 i 134 i ss del Reglament d'Organització, Funcionament i Règim Jurídic de les Entitats Locals, aprovat per Reial Decret 2568/1986, de 28 de novembre, correspon al Ple de cada Corporació determinar el nombre i la denominació d'aquestes Comissions Informatives d'estudi i dictamen.

Per tot això, PROPOSEN al Ple l’adopció dels següents acords;

**Primer.** Crear les Comissions Informatives de caràcter permanent següents:

1. Comissió Informativa d’Urbanisme, Planificació del Territori, Obra Pública i Serveis Municipals.
2. Comissió Informativa de Política Social i Salut.
3. Comissió Informativa de Governació i Personal.
4. Comissió Informativa de Promoció Econòmica, Ocupació i Indústria.
5. Comissió Informativa de Turisme, Medi Ambient i Rural, Comerç i Riumar.
6. Comissió Informativa de Cultura, Educació i Comunicació.
7. Comissió Informativa de Joventut, Dona, Esports, Fires i Festes.

**Segon.**- La Comissió Informativa d’Urbanisme, Planificació del Territori, Obra Pública i Serveis Municipals estarà integrada pels membres següents:

 President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a President el Sr. Òscar Martín Bo del Grup Municipal d’ERC-AM) .

 Vocals:

 José Emilio Bertomeu Rio - representant del Grup Municipal del PSC- PM.

 Salvador Bertomeu Bertomeu – representant del Grup Municipal de CiU.

 Joan Bertomeu Bertomeu - representant del Grup Municipal del PPC.

Secretari: per delegació del Secretari acctal. de la Corporació, actuarà com a Secretari el Sr. Miguel Santaella Serral.

**Tercer.**- La Comissió Informativa de Política Social i Salut estarà integrada pels membres següents:

 President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a Presidenta la Sra. Sònia Bertomeu Franch del Grup Municipal del PSC-PM).

 Vocals:

 Sònia Bertomeu Tomàs - representant del Grup Municipal d’ERC-AM.

 Carme Franch Rius – representant del Grup Municipal de CiU.

 Tomàs Castells Fresquet - representant del Grup Municipal del PPC.

Secretari: per delegació del Secretari acctal. de la Corporació, actuarà com a Secretària la Sra. Marcel.la Cristina Navarro Enrique.

**Quart.** - La Comissió Informativa de Governació i Personal estarà integrada pels membres següents:

 President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a President el Sr. Jordi Pau Torres Fabra del Grup Municipal d’ERC-AM).

 Vocals:

 José Emilio Bertomeu Rio - representant del Grup Municipal del PSC-PM.

 Lluís Soler Panisello – representant del Grup Municipal de CiU.

 Tomàs Castells Fresquet - representant del Grup Municipal del PPC.

Secretari: per delegació del Secretari acctal. de la Corporació, actuarà com a Secretària la Sra. Cecília Vidal Tarragó.

**Cinquè.**- La Comissió Informativa de Promoció Econòmica, Ocupació i Indústria.

President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a Presidenta la Sra. Sònia Bertomeu Tomàs del Grup Municipal d’ERC-AM).

Vocals:

Joan Alginet Aliau - representant del Grup Municipal del PSC-PM.

Domingo Alcalà Sorribes – representant del Grup Municipal de CiU.

 Tomàs Castells Fresquet - representant del Grup Municipal del PPC.

Secretari: per delegació del Secretari acctal. de la Corporació, actuarà com a Secretària la Sra. Leonor Bertomeu Casanova.

**Sisè.-** La Comissió Informativa de Turisme, Medi Ambient i Rural, Comerç i Riumar estarà integrada pels membres següents:

President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a President el Sr. José Emilio Bertomeu Rio del Grup Municipal del PSC-PM).

Vocals:

Susanna Gómez Castellà - representant del Grup Municipal d’ERC-AM.

Teresa Culvi Porres – representant del Grup Municipal de CiU.

 Tomàs Castells Fresquet - representant del Grup Municipal del PPC.

Secretari: per delegació del Secretari acctal. de la Corporació, actuarà com a Secretària la Sra. Gemma Bo Franch.

**Setè.**- La Comissió Informativa de Cultura, Educació i Comunicació estarà integrada pels membres següents:

President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a President el Sr. Joan Alginet Aliau del Grup Municipal del PSC-PM).

Vocals:

 Maria Salomé Bertomeu Mauri - representant del Grup Municipal d’ERC-AM.

 Carme Franch Rius – representant del Grup Municipal de CiU.

 Tomàs Castells Fresquet - representant del Grup Municipal del PPC.

Secretari: per delegació del Secretari acctal. de la Corporació, actuarà com a Secretària la Sra. Elena Fabra Noche.

**Vuitè.-** La Comissió Informativa de Joventut, Dona, Esports, Fires i Festes estarà integrada pels membres següents:

President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a Presidenta la Sra. Susanna Gómez Castellà del Grup Municipal d’ERC-AM).

 Vocals:

 Sònia Bertomeu Franch - representant del Grup Municipal del PSC-PM.

Domingo Alcalà Sorribes – representant del Grup Municipal de CiU.

 Tomàs Castells Fresquet - representant del Grup Municipal del PPC.

Secretari: per delegació del Secretari acctal. de la Corporació, actuarà com a Secretària la Sra. Vanesa Callau Miñarro.

**Novè.-** Aquestes Comissions es convocaran en horari d’oficines municipals (de 7,45 hores a 14,45 hores), d’acord amb la periodicitat establerta per a les sessions Plenàries, i, sempre 7 dies abans, com a mínim, de la data de celebració del Ple.

**Vuitè**.- En totes aquestes Comissions Informatives, atès que la representació és igual per a cada grup municipal, el sistema de votació serà ponderat.

**Novè.-**  Donar compte, d’acord amb l’article 25 del ROF, dels grups municipals que s’han constituït:

Grup municipal d’Esquerra-AM, integrat per tots/es els/les electes i del que n’és portaveu titular la Sra. Sònia Bertomeu Tomàs i portaveu suplent el Sr. Rogelio Tomàs Bonet.

Grup municipal de PSC-PM integrat per tots/es els/les electes i del que n’és portaveu titular el Sr. José Emilio Bertomeu Rio i portaveu suplent el Sr. Joan Alginet Aliau.

Grup municipal de CiU, integrat per tots/es els/les electes i del que n’és portaveu titular el Sr. Lluís Soler Panisello i portaveu suplent el Sr. Domingo Alcalà Sorribes.

Grup municipal de PPC, integrat per tots/es els/les electes i del que n’és portaveu titular el Sr. Joan Bertomeu Bertomeu i portaveu suplent el Sr. Tomàs Castells Fresquet.

La Corporació, no obstant això, acordarà el que estimi adient.

Deltebre, 20 de juny de 2011. Sgt. Gervasi Aspa Casanova-ERC-AM i Jose Emilio Bertomeu Rio-PSC-PM”.

Finalitzada la lectura, intervé el Sr. Lluís Soler de CiU i comenta que no té res a dir a aquesta proposta, només que hagués volgut que es nomenin els representants de cada partit a les Comissions Informatives i que la gent sàpiga qui són els que els representent.

Per tant per part del Sr. Alcalde es dona la paraula al Sr. Secretari per a que es procedeixi a nomenar els mateixos

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**6è.- PROPOSTA DE DESIGNACIÓ DELS MEMBRES QUE HAN DE FORMAR PART DE LA COMISSIÓ ESPECIAL DE COMPTES.**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“Els sotasignants, representants dels grups municipals d’Esquerra-AM i PSC-PM, en ús de les facultats que la legislació vigent els concedeix, al ple de la Corporació eleven la següent INFORMACIÓ:

De conformitat amb el que preveu l’art.116 i 20.3 de la Llei 7/1985, Reguladora de les Bases de Règim Local i l’art. 58 del Decret Legislatiu 2/2003, de 28 d’abril, pel qual s’aprova el Text Refós de la Llei municipal i de règim local de Catalunya, es procedeix a la designació dels membres que han de formar part de la Comissió Especial de Comptes que estarà integrada per un representant de cada grup municipal i actuarà amb el sistema de vot ponderat.

La seva composició és la següent:

 Grup Vots que representa

President: L’alcalde-president o regidor/a en qui delegui en la primera sessió que se celebri (Per delegació de l'Alcalde actuarà com a President el Sr. Rogelio Tomàs Bonet del Grup Municipal d’ERC-AM). 7

Vocals: Sr. José Emilio Bertomeu Rio PSC-PM 3

 Sr. Lluís Soler Panisello CiU 5

 Sr. Tomàs Castells Fresquet PPC 2

A més aquesta Comissió, segons el que estableix l’article 127 del ROF, actuarà com a Comissió Informativa Permanent per als assumptes relatius a l’economia i hisenda del municipi (com per exemple l’aprovació del pressupost, concertació de préstecs, operacions de tresoreria, etc...).

La Corporació, no obstant això, acordarà el que estimi adient.

Deltebre, 20 de juny de 2011. Gervasi Aspa Casanova, ERC-AM i Jose Emilio Bertomeu Rio, PSC-PM.”

Ultimada la lectura, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**7è.- PROPOSTA DE NOMENAMENT DE REPRESENTANTS DE LA CORPORACIÓ EN ALTRES ORGANISMES, EN ELS QUALS HA D’ESTAR REPRESENTAT L’AJUNTAMENT DE DELTEBRE.**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“Els sotasignants, representants dels grups municipals d’Esquerra-AM i PSC-PM, en ús de les facultats que la legislació vigent els concedeix, al ple de la Corporació eleven la següent INFORMACIÓ:

De conformitat amb el previst a l’article 38.c) del ROF, PROPOSEN el nomenament dels representants de la corporació a favor dels regidors i davant dels Organismes i Entitats que s’indiquen tot seguit:

**Consell Escolar del Col.legi Públic L’Assumpció, Riumar, Sant Miquel i de l’IES Deltebre:** Sr. Joan Alginet Aliau.

**Mancomunitat Intermunicipal Deltatres**: Sr. Gervasi Aspa Casanova, Sr. José Emilio Bertomeu Rio i Sr. Òscar Martin Bo.

CODE: Sr. José Emilio Bertomeu Rio.

**Consell Esportiu del Baix Ebre:** Sr. Jordi Pau Torres Fabra.

**Creu Roja:** Sra. Sònia Bertomeu Franch.

**Junta Rectora del Parc Natural del Delta de l’Ebre:** Sr. José Emilio Bertomeu Rio i Sra. Susanna Gómez Castellà.

**Consell Directiu del Parc Natural del Delta de l’Ebre:** Sr. Gervasi Aspa Casanova o regidor/a en qui delegui.

**Consorci d’Inversions Públiques:** Sra. Sònia Bertomeu Tomàs.

**Consorci REBÉ:** Sr. Gervasi Aspa Casanova o regidor/a en qui delegui.

La Corporació, no obstant això, acordarà el que estimi adient.”

Deltebre, 20 de juny de 2011. Gervasi Aspa Casanova- ERC-AM i José Emilio Bertomeu Rio- PSC-PM”.

Finalitzada la lectura, el Sr. Alcalde dóna la paraula al Sr. Lluís Soler de CiU i diu que aquesta proposta tracta del nomenament dels representants de la Corporació en diferents organismes i en aquest cas la distribució només es fa entre els representants de l’equip de govern i per això des de CiU ens abstindrem.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb deu vots a favor de Gervasi Aspa Casanova (Esquerra-AM), Rogelio Tomàs Bonet (Esquerra-AM), Sònia Bertomeu Tomàs (Esquerra-AM), Oscar Martín Bo (Esquerra-AM), Jordi Pau Torres Fabra (Esquerra-AM), Salomé Bertomeu Mauri (Esquerra-AM), Susanna Gómez Castellà (Esquerra-AM), José Emilio Bertomeu Rio (PSC-PM), Joan Alginet Aliau (PSC-PM) i Sònia Bertomeu Franch (PSC-PM), i 7 abstencions de Lluís Soler Panisello (CiU), Teresa Culvi Porres (CiU), Salvador Bertomeu Bertomeu (CiU), Domingo Alcalà Sorribes (CiU), Carme Franch Rius (CiU), Joan Bertomeu Bertomeu (PPC) i Tomas Castells Fresquet (PPC) i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**8è.- PROPOSTA DE DELEGACIÓ DE COMPETÈNCIES DEL PLE EN LA JUNTA DE GOVERN LOCAL.**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“Els sotasignants, representants dels grups municipals d’Esquerra-AM i PSC-PM, en ús de les facultats que la legislació vigent els concedeix, al ple de la Corporació eleven la següent INFORMACIÓ:

Atès que en virtut del principi d’autoorganització i amb la finalitat de donar-li una major eficàcia per a la gestió dels assumptes municipals, es considera operativa la delegació d’atribucions del plenari de la corporació a la Junta de Govern Local.

Atès que de conformitat amb allò que estableix l’article 22.4 de la Llei 7/1985, de 2 d’abril, reguladora de les bases de règim local i 52.4 del Decret Legislatiu 2/2003, de 28 d’abril, pel qual s’aprova el Text Refós de la llei municipal i de règim local de Catalunya, el Ple de la corporació pot delegar l’exercici de les pròpies atribucions a l’alcalde i a la Junta de Govern Local, sempre que no es trobin dins les matèries indelegables previstes als articles 22.4 i 52.3 esmentats i 13 de la Llei 30/1992, de 26 de novembre, de règim jurídic de les Administracions públiques i del procediment administratiu comú.

Per tot l’anteriorment esmentat, PROPOSEN al ple de la Corporació, l’adopció dels següents acords:

**Primer.-** Efectuar, en favor de la Junta de Govern Local, una delegació genèrica d’atribucions, en les següents matèries:

|  |  |  |  |
| --- | --- | --- | --- |
| **Titular de la competència** | **Òrgan en qui es delega** | **Atribució delegada** | **Article** |
| Ple | Junta de Govern Local. | L’exercici de les accions judicials i administratives i la defensa de la corporació en matèries de competència plenària. |  22.2.j)LRBRL |
| Ple | Junta de Govern Local. | La declaració de lesivitat dels actes de l’ajuntament.  | 22.2.k)LRBRL |
| Ple | Junta de Govern Local. | La concertació de les operacions de crèdit la quantia acumulada de les quals, en cada exercici econòmic, excedeixi del 10 per cent dels recursos ordinaris del pressupost – llevat les de tresoreria, que li correspondran quan l’import acumulat de les operacions vives en cada moment superi el 15 per 100 dels ingressos corrents liquidats en l’exercici anterior- tot això de conformitat amb el que disposa LRHL.  | 22.2.m)LRBRL |
| Ple | Junta de Govern Local. | Les contractacions i concessions de tot tipus quan el seu import superi el 10 per 100 dels recursos ordinaris del pressupost, i en qualsevol cas, els 6.010.121,04 euros, així com els contractes i concessions plurianuals quan la seva durada sigui superior a quatre anys i els plurianuals de menor duració quan l’import acumulat de totes les anualitats superi el percentatge indicat, referit als recursos ordinaris del pressupost del primer exercici, i, en tot cas, quan sigui superior a la quantia assenyalada en aquesta lletra. | 22.2.n)LRBRL |
| Ple | Junta de Govern Local. | L’aprovació dels projectes d’obres i serveis quan sigui competent per a la seva contractació o concessió, i quan encara no estiguin previstos en els pressupostos. | 22.2.ñ) |
| Ple | Junta de Govern Local. | L’adquisició de béns i drets quan el seu valor superi el 10 per 100 dels recursos ordinaris del pressupost, i en tot cas, quan sigui superior a 3.005.060,52 euros, així com les alienacions patrimonials en els següents supòsits:Quan es tracti de béns immobles o de béns mobles que estiguin declarats de valor històric o artístic, i no estiguin previstos en el pressupost.Quan estant previstos en el pressupost, superin els mateixos percentatges i quanties indicats per l’adquisició de béns. | 22.2.o)LRBRL |

Segon.- De conformitat amb allò que estableix l’article 51.2 del Real decret 2568/1986, de 28 de novembre, la present delegació tindrà efecte des del dia següent a l’adopció d’aquest acord.

**Tercer.-** Publicar aquest acord en el Butlletí Oficial de la Província.

La Corporació, no obstant això, acordarà el que estimi adient.

Deltebre, 20 de juny de 2011. Sgt. Gervasi Aspa Casanova, Esquerra-AM i José Emilio Bertomeu Rio, PSC-PM”.

Finalitzada la lectura, per part del Sr. Soler de CiU diu que la proposta presentada és que el ple té unes competències titulars i moltes d’aquestes competències es passen a la Junta de Govern Local. El problema que ens trobem d’això, és que la publicitat és mínima, que les actes al partits arriben als 15 dies ó 3 setmanes i a més que la gent del poble no se’n pot assabentar. Això vol dir que quan s’aproven modificacions de crèdit, adjudicacions d’empreses, aprovacions de projectes, etc., quan es passa pel ple la gent se n’assabenta i si no es passa pel ple la gent no se n’assabenta, només que els membres de l’equip de govern, i això és legítim i correcte, però amb això CiU no n’estem d’acord perquè creiem que va en contra de la transparència i de la participació dels grups polítics de la Corporació i per tant en aquest cas votarem en contra.

El Sr. Alcalde respon i diu que això només té un sentit i és agilitzar el màxim possible la tasca de govern i per tant ho hem considerat el més oportú possible.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb deu vots a favor de Gervasi Aspa Casanova (Esquerra-AM), Rogelio Tomàs Bonet (Esquerra-AM), Sònia Bertomeu Tomàs (Esquerra-AM), Oscar Martín Bo (Esquerra-AM), Jordi Pau Torres Fabra (Esquerra-AM), Salomé Bertomeu Mauri (Esquerra-AM), Susanna Gómez Castellà (Esquerra-AM), José Emilio Bertomeu Rio (PSC-PM),Joan Alginet Aliau (PSC-PM) i Sònia Bertomeu Franch (PSC-PM), i 7 vots en contra de Lluís Soler Panisello (CiU), Teresa Culvi Porres (CiU), Salvador Bertomeu Bertomeu (CiU), Domingo Alcalà Sorribes (CiU), Carme Franch Rius (CiU), Joan Bertomeu Bertomeu (PPC) i Tomas Castells Fresquet (PPC) i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**9È.- PROPOSTA DE MODIFICACIÓ DE L’ACORD ADOPTAT PEL PLE MUNICIPAL DE 5 DE NOVEMBRE DE 2010, PEL QUE FA A LES REMUNERACIONS QUE HAN DE PERCEBRE ELS MEMBRES QUE FORMEN PART DE LA CORPORACIÓ MUNICIPAL EN EL DESENVOLUPAMENT DE LES SEVES FUNCIONS.**

Enunciat el contingut d’aquest punt de l’ordre del dia, el Sr. Secretari acctal. dóna lectura en la seva part bastant a la proposta següent:

“Els sotasignants, representants dels grups municipals d’Esquerra-AM i PSC-PM, en ús de les facultats que la legislació vigent els concedeix, al ple de la Corporació eleven la següent INFORMACIÓ:

Vista la modificació de la Llei 7/1985, de 2 d’abril, reguladora de les bases de règim local, per part de l’article 42 de la Llei 14/2000, de 29 de desembre, de mesures fiscals, administratives i de l’ordre social (B.O.E de 30 de desembre de 2000), els sotasignants PROPOSEN al Ple que es modifiquin els acords adoptats pel ple municipal extraordinari de data 5 de novembre de 2010, pel que fa a les remuneracions que han de percebre els membres que formen part de la Corporació Municipal en el desenvolupament de les seves funcions, de la forma següent PROPOSTA:

1r.- El segon tinent d’alcalde, el tercer tinent d’alcalde, la quarta tinent d’alcalde, el cinquè tinent d’alcalde, el regidor de governació i esports, la regidora de personal, protocol, dona i festes, la regidora de fires i joventut i la regidora de política social i salut, realitzaran les seves funcions en règim de dedicació parcial (5 hores diàries) i les seves retribucions (1.511,55 € mensuals/12 pagues) estaran subjectes a cotització a la seguretat social. Aquest acord es publicarà íntegrament al BOP i al tauler d’edictes de la Corporació.

2n.- INDEMNITZACIONS:

Els regidors que no tinguin reconeguda una dedicació parcial o exclusiva percebran una indemnització per les assistències efectives a plens i Junta de Govern Local:

* 514,42 € per assistència a cada junta de govern local, amb independència de si són ordinàries o extraordinàries, amb un màxim de quatre al mes.
* 250 € per assistència a cada ple, amb independència del tipus de sessió.

No és rebrà altra remuneració per cap altre concepte.

Deduccions: per manca d’assistències a les sessions de les juntes de govern local i a les sessions plenàries, sense excusar, es descomptaran els imports pertinents.

Els cometuts especials que s’hagin d’efectuar pels membres de l’ajuntament fora del terme municipal, donaran lloc a l’assumpció per part d’aquest ajuntament de les despeses d’allotjament i manutenció.

Per les despeses de viatge, s’abonarà l’import corresponent per la utilització de qualsevol mitjà de transport. En el supòsit d’utilitzar el vehicle propi, s’abonarà el quilometratge en base a l’establert a la legislació vigent.

4t.-El present acord es considerarà retroactivament a partir del 14 de juny de 2011.

Deltebre, 27 de juny de 2011. Gervasi Aspa Casanova-Esquerra-AM, Jose Emilio Bertomeu Rio, PSC-PM.

Finalitzada la lectura, el Sr. Alcalde dóna la paraula al Sr. Soler de CiU i aquest diu que aquesta proposta és la referent a les retribucions dels electes locals i el que veiem és que no té res a veure amb el que seria la línia de l’economia productiva en el sentit de qui més responsabilitat i més dedicació té més hauria de cobrar, atès que aquí el que presenteu és que tots els regidors a excepció de l’alcalde i el primer tinent d’alcalde tindran dedicació parcial de 5 hores amb una retribució bruta de 1.512 € i totes les regidories són tractades per igual. Nosaltres veiem que per exemple si la idea és engegar un pla d’ordenació urbana municipal que comportarà una responsabilitat importantíssima o bé que si la regidoria d’hisenda s’ha de portar amb un rigor important per la situació que està i només poseu un regidor per a aquestes dos regidories tant importants i aquesta persona ha de cobrar igual que les altres, crec que no hi ha res pitjor que tractar a tots per igual, per tant creiem des de CiU que els sous estan mal repartits a nivell de govern. Ja sabem que és legítim, que el govern reparteix els diners com vol entre els seus càrrecs electes i que formen part del mateix govern però a nivell de responsabilitat de l’ajuntament no es pot tractar igual el regidor d’hisenda que a un regidor d’un altre àmbit o que al regidor que ha de fer el POUM i més encara si el regidor d’hisenda i el que ha de fer el POUM és el mateix, atès que se li acumularan les tasques i haurà de fer més hores al dia i cobrarà igual que la resta que possiblement en facin menys, per tant en aquest cas, la primera apreciació és que la proposta que ens presenteu va totalment en contra del que seria la línia de l’economia productiva, és a dir, que qui més fa i més responsabilitat té i qui més dedicació té més cobra. També veiem que l’alcalde que és qui més hauria de cobrar per la seva dedicació potent a l’ajuntament aquest cobrarà per assistències i no entenem el perquè però és legítim. Hem pensat que com a la Diputació de Tarragona cobra per dedicació és per això que a l’ajuntament ho cobra per aquest concepte i s’ho compatibilitza així, però si cobrés per dedicació a l’ajuntament nosaltres ho veuriem bé. No obstant veiem que tenim dos alcaldes a efectes legals de l’ajuntament, és a dir, tenim un alcalde i un primer Tinent d’alcalde que cobraran els dos el mateix i els dos seran alcaldes, per tant 2.308€ per assistències de cadascun . També apreciem que el total del cost mensual dels polítics de l’ajuntament de Deltebre seran 22.327€ i 268.000€ anuals i això comportaria 45 milions de pessetes anuals que també va bé que la gent sàpiga la partida que ens gastem en càrrecs electes. I un darrer apunt és l’efecte retroactivitat, es a dir, avui 1 de juliol acordem tot el referent a l’organització de l’ajuntament a nivell de sous, de periodicitat i competències i veiem que ho aproveu amb efecte retroactiu de data 14 de juny, es a dir, tot i que s’aprova avui els regidors de l’equip de govern cobraran a partir del 14 de juny, encara que el decret d’alcaldia de delegació de competències als regidors és del dia 20 de juny, per tant no entenem com pot ser que s’aprovi en efecte retroactiu del 14 de juny, perquè això que vol dir que estan donats d’alta a la Seguretat Social a partir del 14 de juny abans de l’aprovació del ple municipal?.

Contesta el Sr. David Torres, secretari de l’ajuntament dient que són regidors a partir de l’11 de juny.

Replica el Sr. Lluís Soler dient que són regidors, però la seva retribució s’aprova al ple d’organització i l’alcalde delega a partir del dia 20 de juny.

Torna a contestar el Sr. Secretari dient que són regidors a partir del dia 11 de juny, el dia 12 de juny va ser diumenge i el dia 13 de juny va ser festa, per tant a partir del dia 14 de juny comencen a exercir com a regidors.

Diu el Sr. Lluís que en aquest cas igual són els regidors del govern que els de l’oposició, però que aquest debat hagués volgut fer-lo amb el Sr. Alcalde i no amb el Sr. Secretari, per tant fetes aquestes apreciacions el nostre grup votarà en contra.

El Sr. Alcalde li dóna la paraula al Sr. Bertomeu del grup del Partit Popular i aquest diu que pel que fa en aquest cas ja s’han manifestat moltes vegades, ja es coneix la seva postura per tant no tenen res a dir i votaran en contra.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb deu vots a favor de Gervasi Aspa Casanova (Esquerra-AM), Rogelio Tomàs Bonet (Esquerra-AM), Sònia Bertomeu Tomàs (Esquerra-AM), Oscar Martín Bo (Esquerra-AM), Jordi Pau Torres Fabra (Esquerra-AM), Salomé Bertomeu Mauri (Esquerra-AM), Susanna Gómez Castellà (Esquerra-AM), José Emilio Bertomeu Rio (PSC-PM),Joan Alginet Aliau (PSC-PM) i Sònia Bertomeu Franch (PSC-PM), i 7 vots en contra de Lluís Soler Panisello (CiU), Teresa Culvi Porres (CiU), Salvador Bertomeu Bertomeu (CiU), Domingo Alcalà Sorribes (CiU), Carme Franch Rius (CiU), Joan Bertomeu Bertomeu (PPC) i Tomas Castells Fresquet (PPC) i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

No havent més assumptes per a tractar, el Sr. Alcalde aixeca la sessió, de la qual, com a secretari acctal., estenc aquesta acta.

L’Alcalde-president, El secretari acctal.,

Gervasi Aspa Casanova David Torres Fabra